Stará Ľubovňa

Stará Ľubovňa (tysk: Altlublau, ungarsk: Ólubló, polsk: Lubowla) er en by i regionen Prešov i Slovakia. Den ligger ved elven Poprad nord i landet, 15 kilometer sør for grensen til Polen. Byen har rundt 16 500 innbyggere.

Historie 
Tidlig på 1300-tallet begynte byggingen av borgen Stará Ľubovňa som nevnes for første gang skriftlig i 1311. Byen fikk status som kongelig fristad innenfor Kongedømmet Ungarn av kong Ludvig I i 1364. Dette innebar at byen fikk en høy grad av selvstyre og Magdeburg-retter. I 1412 ble fredsavtalen (Lubowla-traktaten) mellom Vladislav II Jagello av Polen og Sigismund av Ungarn forhandlet frem ved borgen. Fredsavtalen medførte at Stará Ľubovňa og 13 andre byer i Spiš-området ble overført til Polen. Dette området forble del av Polen frem til Polens første deling i 1772.

Kultur 

Den lokale borgen har i dag blitt gjort om til museum. I 1985 ble friluftsmuseet Ľubovniansky skanzen opprettet ikke langt fra borgen. Dette museet har nå 16 hus eller kirker som er åpene for publikum.

Vennskapsbyer 
 Nowy Sącz (Polen)

Referanser

Eksterne lenker 
 

Byer i Slovakia
Kommuner i Slovakia